Maria Ohisalo nosti ansiokkaasti esiin STM:n oudon rahanjaon jota perussuomalaiset ovat mainostanut Suomen Uutisissa. Pähkinänkuoressa perussuomalaiset ja erityisesti helluntailaisparivaljakko Mika Niikko – Toimi Kankaanniemi kehuskelevat nyt hoitaneensa valtion budjetista 1,1 miljoonaa euroa rahaa ruoka-apua jakaville ja muille syrjäytyneitä auttaville kansalaisjärjestöille.

Yhteensä noin sadasta hakijasta on avun saajaksi kelpuutettu tasan kuusi.

Leijonanosan potista, 765 000 euroa, saa yksi järjestö, helluntailaistaustainen Samaria rf, jonka osuus ruoka-avun jakamisessa on tähän asti ollut melko vaatimaton.

Pienimmille summalle ovat jääneet Kriminaalihuollon tukisäätiö (10 000 euroa) ja A-klinikkasäätiö (46 000 euroa), isoja poliittisesti ja uskonnollisesti sitoutumattomia julkishallinnon ja kolmannen sektorin yhteistyöviritelmiä kumpikin, joilla on vahvaa kokemusta syrjäytymisen vastaisesta työstä.

Suomen Romanifoorumi on saanut 58 000 euroa. Kyseessä on romaniyhdistysten yhteistyöjärjestö, johon kuulunee näkemyksiltään monenlaisia toimijoita. Suomen Uutisissa Niikon ja perussuomalaisia on kuitenkin kiittelemässä Romanifoorumin toiminnanjohtaja Allan Lindberg ja hänen vaimonsa Sanna Lindberg. Allan Lindberg tietysti kuin sattumalta on Niikon tapaan aktiivihelluntailainen

Toiseksi eniten rahaa on saanut syrjäytymisvaarassa olevien nuorten harrastustoimintaa järjestävä Suomen Ice Hearts ry (139 000 euroa). Suomen uutisiiin on löydetty tästäkin järjestöstä Niikkoa kiitävä kommentaattori Ville Turkki, joka kertoo tunteneensä Mika Niikon jo vuosien ajan. “Kiitämme hallitusta, STM:ää ja ystävääni Mika Niikkoa ja muita kansanedustajia tästä avusta, Turkki kiitti lämpimästi.”

Nuorten ystävät ry on listan kolmosena 80 000 eurolla. Tällä järjestöllä ei näytä olevan erityisiä suhteita helluntailaisuuteen, perussuomalaisuuteen tai Mika Niikko on, mutta tällä Oulussa päämajaansa pitävällä järjestöllä on ilmeisesti vankat siteen Keskustaan. Mm. siinä määrin määrin että järjestön nimi ponnahti esille Keskustan kansanedustaja Vihriälän vaalirahaoikeudenkäynnissä

Ohisalo ihmettelee onko tämä rahanjako paras tapa ratkaista ihmisten sosiaalisia ongelmia. Mika Niikon perustaman ja pitkään johtaman Takaisin elämään-yhdistyksen mielestä toki paras (ja ainoa?) vastaus ihmisten sosiaalisiin tai muihin ongelmiin on uskoontulo. Asiallisesti kyse on ennemmin lähetys- kuin sosiaalityöstä. Uskonnonvapauden nojalla siihen on tietysti itse kullakin oikeus, mutta samoin uskonnonvapauden yleensä katsotaan kuuluvan että lähetystyötä ei rahoiteta yhteisillä verovaroilla.

Itselläni ei ole sinänsä mitään helluntailaisia tai avustettuja järjestöjä vastaan. On kuitenkin melko lailla erikoista että valtion budjetista on nähtävästi jollain takahuonediilillä korvamerkitty miljoona euroa jaettavaksi Mika Niikon kavereille. Varsinkin jos väitetään että kyseessä ei ole uskonnollisten yhteisöjen tai poliittisten puolueiden tukemiseen tarkoitettu raha, vaan veronmaksajien raha joka on tarkoitettu kaikille köyhyyden vähentämiseksi työskenteleville tahoille.